armvectores/hy_wikipedia_2023 huggingface dataset:
Յոսիֆոն (լեռ)

Յոսիֆոն (եբրայերեն՝ הר יוסיפון‎ Հար Յոսիֆոն, արաբ․՝ تل يوسف‎‎, Թել Յուսուֆ), Իսրայելում գտնվող Գոլանի բարձունքների հրաբխային ծագում ունեցող լեռ, Սիրիայի հետ սահմանի մոտ։ Յոսիֆոն լեռան ամենաբարձր կետը ծովի մակարդակից բարձր է 981 մետր։


== Բնութագիր ==
Յոսիֆոն լեռը տեղակայված է Գոլանի բարձունքների վրա, «Հոսեկ» և «Շիֆոն» լեռների միջև, կիբուցի Էյն-Զիվանից հարավ։
Արաբերենով լեռան անունը «Թել Յուսուֆ» է։ Իսրայելի կառավարության տեղանունների հանձնաժողովն ի սկզբանե առաջարկել է այն անվանել եբրայերեն Թել Յոսեֆ, բայց կիբուց Թել Յոսեֆն արդեն գոյություն ուներ Իսրայելում։
Հետևաբար որոշվեց լեռն անվանել «Թել Յոսիֆոն» համահունչ «Թել Յոսեֆին»՝ հղում անելով հրեական «Յոսիֆոն» գրքին՝ գրված Հովսեփոս Փլավիոսի կողմից, և որը, ի թիվս այլ գործերի, հանդիսանում է Երկրորդ տաճարի ընթացքում Գոլանի բարձունքների հրեական բնակչության մասին տեղեկատվության հիմնական աղբյուրը։
Հետագայում «Թել» (բարոն) նախածանցը փոխարինվեց «Հար»-ով (լեռ), որն ավելի ճիշտ է։


== Պատմություն ==
Արաբա-իսրայելական պատերազմի հենց սկզբում սիրիական բանակը գրավեց «Յոսիֆոն» լեռը։ Իսրայելի պաշտպանական ուժերը կարողացան այն ազատագրել միայն 1973 թվականի հոկտեմբերի 10-ին։
Լեռան հյուսիսարևելյան լանջին կա լքված քարհանք, որից արդյունահանվել են տուֆ ու խարամ։


== Ծանոթագրություններ ==
Ժաննա Ֆրանսիացի

Իոաննա (Ժաննա) (ֆր.՝ Jeanne de France, ապրիլի 23, 1464, Nogent-le-Roi - փետրվարի 4, 1505 կամ փետրվարի 2, 1505(1505-02-02), Բուրժ), Ֆրանսիայի թագուհի, կաթոլիկական սուրբ։
Լյուդովիկոս XI-ի դուստրը։
1476 թվականի սեպտեմբերի 8-ին՝ 12 տարեկան հասակում, հոր կարգադրությամբ ամուսնացել է իր զարմիկի՝ Օռլեանի դուքս Շառլ I-ի հետ, ով հետագայում (1498 թվականին) գահ է բարձրացել Լյուդովիկոս XII անունով։ Գահին բազմելուց հետո վերջինս դիմել է Ալեքսանդր VI պապին, որ ամուսնալուծի իրենց՝ պատճառաբանելով չափազանց սերտ բարեկամական կապերը, 22 տարվա ամուսնական հարաբերություններից հետո զավակների բացակայությունը և այն, որ ամուսնությունը տեղի է ունեցել ստիպողաբար։ Դրանից հետո նա ամուսնացել է նախորդ թագավորի՝ Կարլ VIII-ի այրու՝ Աննա Բրետոնցու հետ։ Իսկ Ժաննան, ստանալով Բերիի դքսուհու տիտղոս, տեղափոխվել է Բուրժ, որտեղ 1501 թվականին հիմնել է Սուրբ ավետման ուխտը (լատ.՝ Ordo de Annuntiatione Beatæ Mariæ Virginis) լատ.՝ Annuntiatio — Ավետում։
Նա մահացել է անզավակ, 1505 թվականի փետրվարի 4-ին և թաղվել Ավետման վանքի մատուռում։ Նրա գերեզմանը պղծվել է, և մարմինը, որ այդ ժամանակ դեռ քայքայված չի եղել, հուգենոտներն այրել են Բուրժի գրավման ժամանակ՝ 1562 թվականի մայիսի 27-ին։
1742 թվականին Բենեդիկտտոս XIV պապը Ժաննա Ֆրանսիացուն դասել է երանելիների շարքին։ Սրբացվել է 1950 թվականին և Հռոմի կաթոլիկ եկեղեցում հիշատակվում է Saint Joan of Valois, O.Ann.M. անվամբ։
Նրա հիմնադրած ուխտը, որ դարձյալ կրում է Սրբասուրբ Կույս Մարիամի ավետման ուխտ անվանումը, մինչև օրս շարունակում է իր գործունեությունը՝ վանքեր ունենալով Ֆրանսիայում, Բելգիայում, Կոստա Ռիկայում, Լեհաստանում։ Վանական քույրերն իրենց առաքելությունն առաջ են տանում Բելգիայում, Բուրունդիում, Կամերունում, Կոնգոյի Դեմոկրատական Հանրապետությունում, Ֆրանսիայում, Գվատեմալայում՝ օժանդակելով աղքատ երեխաների կրթության գործին։


== Ծանոթագրություններ ==


== Գրականություն ==
«Иоанна, королева французская (1464—1505)»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Hale, J. R., Renaissance Europe: Individual and Society, 1480–1520, New York: Harper & Row, 1972.
Jones, Terry։ «Patron Saint Index»։ Catholic Forum website։ Արխիվացված է օրիգինալից 28 April 2012-ին  Retrieved  27 June 2008


== Արտաքին հղումներ ==
«Saint Jane of Valois» (անգլերեն)։ saints.sqpn.com։ Արխիվացված է օրիգինալից 2011-08-25-ին։ Վերցված է 2010-11-11 

Կաղապար:S-hou
Փանիկ

Անվան այլ կիրառումների համար տե՛ս՝ Փանիկ (այլ կիրառումներ)Փանիկ,
գյուղ Հայաստանի Հանրապետության Շիրակի մարզի Արթիկի տարածաշրջանում, մարզկենտրոնից 16 կմ հարավ-արևելք, Մանթաշի ձորահովտի և Շիրակի դաշտի միացման վայրում, Գեղաձոր գետակի ձախափնյա արգավանդ դաշտում։
Բնակչության մեծամասնությունը կաթոլիկ հայեր են։
Փանիկ է վերանվանվել 1925 թվականին։ Գյուղը ժամանակին եղել է գրչության կենտրոն։


== Բնակչություն ==
1842 թվականին Ալաշկերտից մի խումբ հայեր վերաբնակվել են այս գյուղում։
Ըստ ՀՀ 2011 թ. մարդահամարի արդյունքների` Փանիկի մշտական բնակչությունը կազմել է 3157, առկա բնակչությունը` 2666 մարդ,
բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է դաշտավարությամբ, ճակնդեղագործությամբ, մեղվաբուծությամբ և բանջարաբոստանային կուլտուրաների մշակությամբ։


== Օգտակար հանածոներ ==
Գյուղի մոտակայքում կան բազալտի քարհանքեր։


== Պատմամշակութային կառույցներ ==
Գյուղում կա Տիրամայր եկեղեցի (1761-1846 թվականներ), գյուղից 5 կմ հյուսիս, «Ավերք» կոչվող վայրում, կան անտիկ շրջանի բերդի ավերակներ։


== Հայտնի փանիկցիներ ==
Պետրոս Մակեյան
Քնարիկ Վարդանյան
Վարդգես Շողերյան
Հայկ Ամալյան
Աշոտ Սալնազարյան
Գաբրիել Նահապետյան


== Տես նաև ==
Փանիկի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Փանիկ գյուղի էջը  CAA կայքում Archived 2011-08-20 at the Wayback Machine.
(3038) Բերնես

(3038) Բերնես (անգլ.՝ Bernes), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 31-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,438808 ա. մ., առավելագույնը մոտենում է 1,9402 ա. մ. հեռավորության վրա և հեռանում 2,9374 ա. մ.։ Արեգակի շուրջ մեկ ամբողջական պտույտ է կատարում 1391,12 երկրային օրվա ընթացքում, իր ուղեծրով շարժվելով միջինում 0,258784 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3038) Բերնես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անվանական բաժնետոմս

Անվանական բաժնետոմս, արժեթուղթ, որի շարժը արձանագրվում է բաժնետիրական ընկերության գրանցման գրքում։ Բաժնետիրոջ անունը կամ անվանումը նշվում է անմիջապես արժեթղթի բլանկի վրա։ Բաժնետիրական ընկերության կանոնադրությունը կարող է պարունակել ընկերության կողմից թողարկվող անվանական արժեթղթերի շարժը կարգավորող լրացուցիչ կանոններ։


== Աղբյուրներ ==
Մ Չոբանյան «Բիզնեսի համառոտ բառարան», 1992 թ
Չորրորդ մոլորակը

«Չորրորդ մոլորակը» (ռուս.՝ «Четвёртая планета»), ռուսական ֆանտաստիկ ֆիլմ, որը նկարահանել է ռեժիսոր Դմիտրի Աստրախանը 1995 թվականին։


== Սյուժե ==
Տիեզերական արշավախումբը, որը բաղկացած է երեք մարդուց, ժամանում է Մարս։ Ի զարմանս տիեզերագնացների՝ կարմիր մոլորակի վրա խորհրդային փոքրիկ քաղաք է հայտնաբերվում։ Շուտով պարզվում է, որ ճանապարհորդները հայտնվել են սեփական անցյալում։ Աստիճանաբար նրանք հասկանում են, որ իրենց շուրջը կան «մտածող դաշտ», որը կատարում է ցանկությունները։ Հրամանատարը որոշում է մնալ, որպեսզի կարողանա փրկել մի աղջկա, որին սիրում էր և որին սպանել էին 20 տարի առաջ։ Ըստ էության, սյուժեն Ռեյ Բրեդբերիի «Մարսյան քրոնիկոնի» 6-րդ մասի վերափոխումն է։


== Դերերում ==
Անատոլի Կոտենյով – Սերգեյ, նավի հրամանատար (հնչյունավորող՝ Վալերի Կուխարեշին)
Օլգա Բելյաևա – Տանյա
Յուրի Օռլով – Իգոր
Դանիել Մակվիկար – ամերիկացի տիեզերագնաց (հնչյունավորող՝ Արթուր Վախա)
Դմիտրի Աստրախան
Վլադիմիր Խրապունով
Անատոլի Ժուրավլյով
Վալենտին Բուկին
Պավել Յակովլև
Վալերի Նիկիտենկո
Անտոնինա Վվեդենսկայա
Յուրի Օվսյանկո
Վալերի Կիսելյովա
Արմենակ Նազիկյան
Իրինա Չերեզովա
Օքսանա Սկաչկովա
Գենադի Սվիր
Վլադիմիր Տրուխանով
Լյուդմիլա Վագներ
Իրինա Կորովինա
Վիկտոր Գոգոլև
Արթուր Վախա
Վլադիմիր Լելյոտկո
Գենադի Վորոպաև
Վալերի Կրավչենկո


== Սաունդթրեք ==
«И на Марсе будут яблони цвести», երաժշտությունը՝ Վանո Մուրադելիի, տեքստը՝ Ե. Դոլմատովսկու.
«Bésame mucho», երաժշտությունը՝ Կոնսուելո Վելասկես Տորես
«Парень-паренёк», երաժշտությունը՝ Էդդի Ռոզների, տեքստը՝ ՆԱում Լաբկովսկու
Guarda che luna (Look, what a moon), կատարող՝ Laura Saint Paul, գրել է՝ Walter (Gualtiero) Malgoni и Bruno Pallesi


== Լրացուցիչ փաստեր ==
Ֆիլմի նկարահանումներն անցկացվել են Լենինգրադի մարզի Շլիսելբուրգ քաղաքում։
Տանյայի դերակատար Օլգա Բելյաևան իրականում մահացել է 2000 թվականին։


== Ծանոթագրություններ ==


== Արտաքին հղումներ ==
«Չորրորդ մոլորակը» IMDB կայքում
«Չորրորդ մոլորակը» ֆիլմը Archived 2014-10-01 at the Wayback Machine. ruskino.ru կայքում
Ջեջե (այլ կիրառումներ)

Ջեջե, կարող է վերաբերել՝

Ջեջե - գյուղ Արևմտյան Հայաստանում, Կիլիկիայի Ադանայի նահանգում
Ջեջե - գյուղ Արևմտյան Հայաստանում, Խարբերդի վիլայեթի Արաբկիրի գավառակում
Թևիկը կամ տոտիկը

«Թևիկը կամ տոտիկը» (ֆր.՝ L'Aile ou la Cuisse), Ֆրանսիական կինոկատակերգություն Լուի դե Ֆյունեսի և Կոլյուշի մասնակցությամբ գլխավոր դերերում։ Ֆիլմը իրենից ներկայացնում է երգիծանք ռեստորանային բիզնեսի ինդուստրացման հանդեպ։


== Սցենար ==
Ռեստորանային քննադատը՝ Շառլ Դյուշմենը (Լուի դե Ֆյունեսը) ներկայանում է որպես անվիճելի հեղինակություն ճաշարանատերերի և համադամասեր մարդկանց միջև։ Նա ոչ միայն կանոնավորապես բաց է թողնում ուղեցույց Ֆրանսիայի ռեստորաններով, որոնց ղեկավարները լավ խոհանոցի սիրահարներ են, այլ նաև դատապարտում է ռեստորանները կարգերով, որից էլ հետագայում կախման մեջ է լինում նրանց եկամուտները։ Իր գլխավոր խնդիրը նա համարում է Ֆրանսիական խոհանոցի լավագույն ավանդույթների պահպանումը և մարտնչումը իր գլխավոր թշնամու հետ, Ժակ Թրիկատելի, էժանագին ռեստորանների ցանցի սեփականատիրոջ, որն օգտագործում է արհեստական սնունդի միջոցներ՝ իր իսկ գործարանում արտադրվող։ Դյուշմենի ծրագրերի մեջ է մտնում գաղտնի այցելել Թրիկատելի ռեստորանները և ֆաբրիկաները, և արտադրության տեխնալոգիայի ինֆորմացիայի հավաքում, որպեսզի հետագայում հեռուստահաղորդման ժամանակ դիմակազերծի հակառակորդին։ Ծրագրի իրականացման համար նա այս գործի մեջ է ներգրավում իր որդուն՝ Ժերարին (Կոլյուշ) որին տեսնում է, որպես իր հաջորդող։ Սակայն Ժերարը ապրում է երկակի կյանքով և նախընտրում է ելույթ ունենալ թափառական կրկեսում ինչպես ծաղրածու, որի մասին նրա հայրը նույնիսկ չի կասկածում։
Ժերարը ճանապարհ է ընկնում հոր հետ միասին, իսկ կրկեսը հետևում է նրան։ Ճանապարհին Դյուշմենը այցելում է մի ռեստորան, որը մի ժամանակ նրա մեղքով զրկվել է աստղերից; Եվ սեփականատերը երազում է նրանից վրեժ լուծել դրա համար։ Զենքի փողի տակ Դյուշմենին ստիպում են ուտել հոտած ուտեստները, որի հետևանքով նա հայտնվում է հիվանդանոցի մահճակալի վրա։ Ուշքի գալով, նա սարսափով հասկանում է, որ կորցրել է համը տարբերելու ընդունակությունը։ Դա կարող է առաջ բերել մի մեծ անհաջողության հեռուստահաղորդման ժամանակ Թրիկատելի մասնակցությամբ, որի ժամանակ Դյուշմենը պետք է ցուցադրեր իր ֆենոմենալ համի տարբերումը։ Միակ խնդրի լուծումը հանդիսանում է Շառլի փոխարինումը իր որդով, և նույնպես Թրիկատելի ֆաբրիկայի արհեստական սնունդի դեմոնստրիացիան։ Եվ այսպիսով Դյուշմենները ուղևորվում են դեպի ֆաբրիկա։ Գաղտնի մտնելով արտադրամաս, նրան ուշադիր հետևում են արտադրությանը, հավաքում նմուշներ։
Հեռուստահաղորդման ժամանակ Շառլին և Ժերարին հաջողվում է ջախջախել հակառակորդին և զրկել նրան սպառողների վստահությունից։


== Դերերում ==
Լուի դե Ֆյունես-Շառլ Դյուշմեն
Կոլյուշ-Ժերար Դյուշմեն
Ժյուլեն Գիյամոր-Ժակ Թրիկատել
Կլոդ Ժանսակ-Մարգարիտա(1) Շառլ Դյուշմենի քարտուղարուհին
Անն Զախարյաս-Մարգարիտա(2) ժամանակավոր քարտուղարուհու պարտականությունները կատարող
Ռայմոն Բյուսեր-Անրի, Դյուշմենի վարորդը
Դանիել Լանգլե-Լամբեր
Ֆիլիպ Բուվար-հաղորդավար(տանում է ինքն իր դերը)
Վիտարիո Կապրիոլի-Վիտարիո
Ժերար Լանվեն-կրկեսի դերասան
Մարի-Անն Շազել-կրկեսի դերասան


== Հետաքրքիր փաստեր ==
1975 թվականի ինֆարկտից հետո Լուի դե Ֆյունեսը այլևս չէր նկարահանվում ֆիլմերում։ Սակայն «Թևիկը կամ տոտիկը» ֆիլմով նա նորից մուտք գործեց կինոինդուստրիա։
Բյուրո Տրիկատելյան գտնվում է Դեֆանսում-ժամանակակից բիզնես թաղամասում, Փարիզում։


== Ծանոթագրություններ ==
Տաքսի (այլ կիրառումներ)

Տաքսի, կարող է վերաբերել՝

Տաքսի - ֆրանսիական ֆիլմ, նկարահանվել է 1998 թվականին
Տաքսի - իրանական ֆիլմ, նկարահանվել է 2015 թվականին


== Տես նաև ==
Տաքսի 2 - ֆրանսիական ֆիլմ, նկարահանվել է 2000 թվականին
Տաքսի 3 - ֆրանսիական ֆիլմ, նկարահանվել է 2003 թվականին
Տաքսի 4 - ֆրանսիական ֆիլմ, նկարահանվել է 2007 թվականին
Մեչետնի (Բելոկալիտվինսկի շրջան)

Անվան այլ կիրառումների համար տե՛ս՝ Մեչետնի (այլ կիրառումներ)Մեչետնի (ռուս.՝ Мечетный), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Բոգուրաևսկի գյուղական համայնքի կազմի մեջ։ Բելայա Կալիտվա քաղաքից գտնվում է 30 կմ հեռավորության վրա։
Կոգոշիմա (պրեֆեկտուրա)

Կագոշիմա (պրեֆեկտուրա)ն (ճապ. 鹿児島県) դա պրեֆեկտուրա է Ճապոնիայից, որը գտնվում է Կյուսյու կղզում։ Այդ քաղաքի մայրաքաղաքն է Կագոշիման։


== Մարզ ==


=== Քաղաքներ ===

Տասնինը քաղաքներ գտնվում են Կագոշիմա պրեֆեկտուրայում։


=== Շրջաններ ===
Այդ քաղաքները և գյուղերը գտնվում են ամեն մի շրջանում


=== Միաձուլումներ ===


== Սպորտ եւ հանգիստ ==
Ոչ մի  բեյսբոլի, կամ ֆուտբոլային ակումբ չի գտնվում պրեֆեկտուրայում։ Բեյսբոլ խաղացողների լավագույն թիմեր......

Կագոշիմա Պրոֆերակտուրայի  Բեյսբոլի Մարզադաշտ (鹿児島県立球場)
Կագոշիմա Համայնքային Բեյսբոլի Մարզադաշտ (鹿児島市営球場)
Իբուսուսկի Համայնքային Բեյսբոլի Մարզադաշտ (指宿市営球場)
Յունումոթո Բեյսբոլի Մարզադաշտ (湯之元球場)
Կագոշիմա  Պրեֆեկտուրայի Քամոնոյկ Թրաքֆիլդ (鹿児島県立鴨池陸上競技場)
Կագոշիմա Ֆուրեայ Սպորտլանդիա (鹿児島ふれあいスポーツランド)
Կագոշիմա Պրեֆեկտուրայի Քամոնոյկ Թրաքֆիլդ (鹿児島県立鴨池陸上競技場) ճամբարի տուն Տոշիբա Ֆուտյու Բրավ Ռուփաս"Կրիշիմա-Յակու Ազգային Զբոսայգի  ն գտնվում է  Կագոշիմա պրեֆեկտուրայում։


== Քոլեջներ եւ համալսարաններ ==
Համալսարան-Կոգոշիմա
Ազգային ինստիտուտի պիտանիության եւ սպորտի -քաղաք Կանոյա
Միջազգային Համալսարան Կագոշիմա
Անաղարտության Սիրտը- համալսարան
Դաիչի տեխնոլոգիական ինստիտուտը
Շիգակակուն Համալսարան
Կագոշիմա Պրեֆեկտուրաի քոլեջ
Կագոշիմա կանանց Մանուկների Քոլեջ
Դաիչի մանկական կրթության քոլեջ


== Գիտություն եւ տեխնոլոգիաներ հարմարություններ ==
Տիեզերական Կենտրոն Տանեգաշիմա
Տիեզերական Կենտրոն Ուչինոուրա


== Տրանսպորտ ==


=== Օդանավակայաններ ===
Օդանավակայան-Կագոշիմա
Օդանավակայան- Ամամի
Օդանավակայան- Տոկունոսիմա
Օդանավակայան- Տանեգասիմա
Յակուշիմա Օդանավակայան
Օկինոերաբու Օդանավակայան
Յորոն Օդանավակայան


== Առասպելական էակներ ==
Գարափա(Կարրա)
Իզի
Իթան-մոմեն


== Քույր-հարաբերություններ ==
Մայամի, Ամերիկայի Միացյալ Նահանգներ
Նեապոլ, Իտալիա
Վրաստանը, ԱՄՆն,սկսած 1966 թվականից դարձել է  քույրը նահանգ
Ցզյանսու, Չինաստան
Պրեֆեկտուրա Գիֆու- հուլիսի 27-ին 1971 դարձել է քույրը պրեֆեկտուրայի։


== Դիտեք նաև ==
2006 Կուրիլյան կղզիների երկրաշարժ է տեղի ունեցել
Սակուրազիմա բողկ
Կագոշիմա բարբառ
Ամամի լեզուն, Կունիգամի լեզուն


== Նշումներ ==


== Հղումներ ==
Նուսսբաում, Լուի-Ֆրեդերիկ եւ Քեթի բերանը. (2005 թ.): Ճապոնիան Հանրագիտարան. Քամբրիջ, Մասս։ Հարվարդ Համալսարան Փրեսս". ԹԻՎ ISBN 0-674-01753-6; Ս. - ISBN 978-0-674-01753-5; ԿԵՆՏՐՈՆ OCLC 58053128.


== Արտաքին հղումներ ==
 Կագոշիմա (պրեֆեկտուրա) ուղեցույց վիքիճանապարհորդություն
Պաշտոնական կայք պրեֆեկտուրայի Archived 2015-06-11 at the Wayback Machine. (անգլերեն)
Ազգային Արխիվ Ճապոնիայում . Archived 2009-04-04 at the Wayback Machine... Կագոշիմա քարտեզ (1891) Archived 2009-04-04 at the Wayback Machine.
Խաչատուր Իսկանդարյան

Խաչատուր Մարտիրոսի Իսկանդարյան (հունվարի 13, 1923(1923-01-13), Երևան, Հայկական ԽՍՀ, ԱԽՖՍՀ, ԽՍՀՄ - մարտի 29, 2015(2015-03-29), Երևան, Հայաստան), հայ քանդակագործ, նկարիչ, ՀՀ ժողովրդական նկարիչ (2011)։


== Կենսագրություն ==
1951 թվականին ավարտել է Երևանի գեղարվեստի ինստիտուտը։
Ստեղծագործել է մանրաքանդակի բնագավառում։
Երիտասարդության և ուսանողների համաշխարհային 7-րդ փառատոնի ցուցահանդեսի (1959, Վիեննա) դափնեկիր։
1967, 2003, 2014 (Երևանի քաղաքապետարան) թվականներին անհատական ցուցահանդեսներ է ունեցել Երևանում։


== Ստեղծագործություններ ==
Արմեն Տիգրանյանի հուշարձան (1961, բրոնզ, Գյումրի)
Դերենիկ Դեմիրճյանի հուշարձան (1985, գիպս)
Հակոբ Մեղապարտի հուշարձան (Երևան) (1987, գրանիտ. Երևան)
Վիկտոր Համբարձումյանի կիսանդրին (1988, բրոնզ, Վարդենիս)
«Հին Երևան» (1980)
«Երևանյան ցայտաղբյուրներ» (2003) շարքերը
«Տափօղակը դարպասում» (1981) մանրաքանդակ-կոմպոզիցիա
«Հունգարիա» (1983) գրաֆիկական շարք


===== Դիմաքանդակներ =====
Նիկողայոս Նիկողոսյանի (1986)
Մանուկ Աբեղյանի (1988, բրոնզ)
Ավետիք Իսահակյանի (1989, բրոնզ)
Սայր Թերեզայի (1989, բրոնզ)
Օհան Դուրյանի (1994, գիպս)


== Պատկերասրահ ==

		
		


== Ծանոթագրություններ ==
Դաստակերտ (այլ կիրառումներ)

Դաստակերտ անվանումը կարող է վերաբերել.

Դաստակերտ, քաղաք Հայաստանի Սյունիքի մարզում
Դաստակերտ (գետ), գետ Հայաստանի Սյունիքի մարզում։
Դաստակերտ (լեռնանցք), լեռնանցք Հայաստանի Սյունիքի մարզում։
Դաստակերտ (ագարակ)
Խաղաղօվկիանոսյան հրաբուխների հրե օղակ

Խաղաղօվկիանոսյան հրաբուխների հրե օղակ (Խաղաղօվկիանոսյան հրե օղակ, Խաղաղօվկիանոսյան օղակ, Խաղաղօվկիանոսյան հրե գոտի), տեղանք Խաղաղ օվկիանոսի շուրջը, որտեղ գտնվում են բազմաթիվ գործող հրաբուխներ և հաճախ պատահող երկրաշարժեր։ Ընդհանուր հաշվով այս գոտում կան Երկրի վրա հայտնի 540 հրաբուխներից 328 ցամաքային գործող հրաբուխները :
Խաղաղ օվկիանոսի արևմտյան ափին՝ հրաբխային ցանցը Կամչատկայի թերակղզուց ձգվում է Կուրիլյան կղզիներ, Ճապոնական և Ֆիլիպինյան կղզիներով, Նոր Գվինեա, Սողոմոնյան կղզիների և Նոր Զելանդիայի կղզիներով՝ դեպի Անտարկտիդա։ Օղակի արևելյան մասն ընդգրկում է Անտարկտիդայի հյուսիսարևելյան հրաբուխները, Հրո երկրի կղզիները, Անդերը, Կորդիլերները և Ալեուտյան կղզիները։

Խաղաղ օվկիանոսի տարածքում կան օվկիանոսի լիտոսֆերայի տարածման (աճի) մի քանի գոտիներ, որոնց հիմնական մասը Խաղաղ օվկիանոսի արևելյան գոտին է (ներառում է ստորջրյա լիթոսֆերային սալեր Կոկոսը և Նասկան)։ Օվկիանոսի ծայրամասի երկայնքով տեղի է ունենում սալերի բաժանում շրջապատող մայրցամաքների տակ։ Յուրաքանչյուր բաժանման գոտում ձգվում է հրաբուխների մի շղթա, և նրանք միասին կազմում են Խաղաղօվկիանոսյան օղակը։ Այնուամենայնիվ, այս օղակը թերի է, այն ընդհատվում է այնտեղ, որտեղ գոյություն չունի բաժանում` Նոր Զելանդիայից և Անտարկտիդայի ափերի երկայնքով։ Բացի այդ,  չկա  ոչ բաժանում, ոչ հրաբխայնություն Հյուսիսային Ամերիկայի ափերի երկու հատվածներում. թերակղզի և նահանգ Կալիֆոռնիայի (ավելի քան 2000 կմ) և Վանկուվեր կղզուց հյուսիս (գրեթե 1500 կմ) տարածքներում։
Խաղաղօվկիանոսյան հրե օղակում են տեղի ունեցել համաշխարհային երկրաշարժերի 90 %-ը և նրանցից ամենաուժեղների 80 %-ը։ Հաջորդն իր հզորությամբ սեյսմիկ գոտին  (5-6 % երկրաշարժեր և 17 % աշխարհի ամենաուժեղ երկրաշարժեր) Ալպ-հիմալայան գեոսինկլինալն է, որը սկսվում է մոտավորապես Ճավայից և Սումատրայից, անցնում է Հիմալայներով, Միջերկրական ծովով և ավարտվում է Ատլանտյան օվկիանոսում։ Միջինատլանտյան լեռնաշղթան երկրաշարժերի երրորդ ուժեղագույն գոտին է։


== Տես նաև ==
Ալեուտյան իջվածք
Բոնինյան իջվածք
Կուրիլո-Կամչատկական իջվածք
Մարիանյան իջվածք
Պերուա-Չիլիական իջվածք
Ճապոնական իջվածք
Զոնդյան փողրակ
Աշխարհի հրաբուխների ցանկ
Ալպիդյան գոտի


== Ծանոթագրություններ ==


== Գրականություն ==
Ժամանակակից աշխարհագրական անվանումների բառարան, Եկատերինբուրգ, 2006։
(3215) Լապկո

(3215) Լապկո (անգլ.՝ Lapko), աստերոիդ աստերոիդների հիմնական գոտում։ Հայտնաբերվել է 1980 թվականի հունվարի 23-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 3,128263 ա. մ., առավելագույնը մոտենում է 2,8112 ա. մ. հեռավորության վրա և հեռանում 3,4453 ա. մ.։ Արեգակի շուրջ մեկ ամբողջական պտույտ է կատարում 2020,94 երկրային օրվա ընթացքում, իր ուղեծրով շարժվելով միջինում 0,178135 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,22° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3215) Լապկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
5

Անվան այլ կիրառումների համար տե՛ս՝ 5 (այլ կիրառումներ)Այս հոդվածը 5 թվականի մասին է։ Տես նաև 5 թվի մասին հոդվածը։
5 թվական, ոչ նահանջ տարի, որն, ըստ Գրիգորյան օրացույցի, սկսվում է շաբաթ օրը։ Այն մեր թվարկության 5-րդ տարին է, 1-ին հազարամյակի 5-րդ տարին, 1-ին դարի 5-րդ տարին, 1-ին դարի 1-ին տասնամյակի 5-րդ տարին։


== Դեպքեր ==


== Ծնունդներ ==


== Մահեր ==
Բրասովսկի շրջան

Բրասովսկի շրջան (ռուս.՝ Брасовский район), մունիցիպալ շրջան Ռուսաստանի Դաշնության Բրյանսկի մարզում։
Ստեղծվել է 1929 թվականին։ Վարչական կենտրոնը՝ Լոկոտ։


== Աշխարհագրություն ==
Շրջանի տարածքի մակերեսը կազմում է 1210 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22396 մարդ։ Բնակչության խտությունը կազմում էր 18,51 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Միգելետե

Միգելետե (իսպ.՝ Miguelete) բնակավայր Ուրուգվայի հարավարևելյան մասում, Կոլոնիա դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 999 մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==


== Արտաքին հղումներ ==
План Мигелете Archived 2012-10-10 at the Wayback Machine.
Սյուրյոյա

Սյուրյոյա (ռուս.՝ Сюряоя), գետ Ռուսաստանում, հոսում է Պրյաժինսկի շրջանում և Կարելական ինքնավար հանրապետությունում։ Գետաբերանը տեղակայված է Վիդլիցա գետի աջ ափին՝ 61 կմ հեռավորության վրա։ Գետի երկարությունը 11 կմ է։
Դեպի արևմուտք ակունքը գտնվում է Կոյվուսելգա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանյի շրջան, գետի ենթաավազանը՝ Նևա և Լադոժսկի լիճ։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011587
Հիդրոլոգիական ուսումնասիրությունների կոդը - 102001158
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շեմետովո (այլ կիրառումներ)

Շեմետովո, կարող է վերաբերել՝

Շեմետովո - գյուղ Ռուսաստանի Մոսկվայի մարզի Կոլոմենսկի շրջանի կազմում։
Շեմետովո - գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։
Շեմետովո - գյուղ Ռուսաստանի Յարոսլավլի մարզի Դանիլովսկի շրջանի կազմում։
Օրեստիս Կառնեզիս

Օրեստիս Կառնեզիս (հուն․՝ Ορέστης Καρνέζης, հուլիսի 11, 1985(1985-07-11), Աթենք, Հունաստան), հույն ֆուտբոլիստ, Ուդինեզե ֆուտբոլային ակումբի և Հունաստանի ֆուտբոլի ազգային հավաքականի դարպասապահ, Ֆուտբոլի աշխարհի առաջնություն 2014 թ.-ի մասնակից։


== Ակումբային կարիերա ==
Կառնեզիսը երեք տարի հանդես է եկել իսպանական «Բարսելոնայում»։ 2005 թվականին սկսել է լուրջ ֆուտբոլային կարիերան հայրենի «ՕՖԻ» ֆուտբոլային ակումբում։ 2007 թվականին Օրեստիս Կարնեզիսը տեղափոխվել է հունական Պանաթինաիկոս, որտեղ աստիճանաբար սկսեց համբավ ձեռք բերել։ Այս ակումբում նա նվաճեց հունական գավաթը և դարձավ Հունաստանի ամենավարկանշային ֆուտբոլիստներից մեկը։ Ալմերիայի դեմ խաղում դեբյուտ է սահմանել։ 2011-2012 թվականների մրցարշարից հետո Կարնեզիսը դարձավ Պանաթինաիկոսի հիմնական դարպասապահը։ 2013 թվականին տեղափոխվում է իտալական «Ուդինեզե» և առաջին իսկ խաղում կարողացավ թիմին հաղթանակ պարգևել, հաղթելով իսպանական «Գրանադային»։ Նույն թվականի օգոստոսի 31-ին՝ «Էմպոլի» ֆուտբոլային ակումբի դեմ խաղից հետո Կարնեզիսը դարձավ թիմի հիմնական դարպասապահը։ Օրեստիս Կարնեզիսը համարվում է իտալական Սերիա Ա-ի լավագույն դարպասապահներից մեկը։


== Միջազգային կարիերա ==
Կառնեզիսը խաղացել է Հունաստանի ֆուտբոլի երիտասարդական հավաքականում։ 2012 թվականի փետրվարի 19-ին Բելգիայի ֆուտբոլի ազգային հավաքականի դեմ խաղում Կարնեզիսը դեբյուտ է կատարել։ 2014 թվականին ընտրվել է Հունաստանի հավաքականի դարպասապահը Բրազիլիայում անցկացվող աշխարհի առաջնությունում։ Առաջնության ժամանակ անցկացրել է հանդիպումներ ընդդեմ Կոլումբիայի, Ճապոնիայի, Կոտ դ'Իվուարի և Կոստա Ռիկայի։


== Նվաճումներ ==


=== Ակումբային ===
 «Պանաթինաիկոս»

 Հունաստանի ֆուտբոլի առաջնություն — 2009-2010
Մրցանակ Հունաստանի գավաթ — 2010


== Ծանոթագրություններ ==


== Արտաքին հղումներ ==
Վիճակագրություն
Պրիյուտ (գյուղ, Ելանեցի շրջան)

Անվան այլ կիրառումների համար տե՛ս՝ ՊրիյուտՊրիյուտ (ուկրաիներեն՝ Приют), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1845 թվականին։
2001 թվականի տվյալներով Պրիյուտ գյուղում բնակվում էր 121 մարդ։ Բնակավայրը զբաղեցնում է 0,37 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2105) Գուդի

(2105) Գուդի (անգլ.՝ Gudy), աստերոիդ աստերոիդների հիմնական գոտում։ Հայտնաբերվել է 1976 թվականի փետրվարի 29-ին Հանս-Էմիլ Շուստերի կողմից Լա Սիլյայում։
Միջին հեռավորությունը Արեգակից կազմում է 2,388086 ա. մ., առավելագույնը մոտենում է 2,0284 ա. մ. հեռավորության վրա և հեռանում 2,7478 ա. մ.։ Արեգակի շուրջ մեկ ամբողջական պտույտ է կատարում 1347,95 երկրային օրվա ընթացքում, իր ուղեծրով շարժվելով միջինում 0,267073 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 29,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2105) Գուդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոմալի

Գոմալի, ձմեռանոց Հայաստանում, Դիլիջան քաղաքի մոտակայքում։ Օգտագործվում էր մինչև 1930-ական թվականներին։


== Ծանոթագրություններ ==
Այս մասին մոռանալ չի կարելի

«Այս մասին մոռանալ չի կարելի» (ռուս.՝ «Об этом забывать нельзя», խորհրդային գեղարվեստական ֆիլմ, որը նկարահանվել է 1954 թվականին ռեժիսոր Լեոնիդ Լյուկովի կողմից։


== Սյուժե ==
Ֆիլմի գործողությունները տեղի են ունենում Հայրենական մեծ պատերազմից հետո Արևմտյան Ուկրաինայի քաղաքներից մեկում։ Ուկրաինացի նշանավոր կոմունիստ գրող Ալեքսանդր Գարմաշը գիրք է գրել, որում խարանում է խաղաղության թշնամիներին։ Օգտվելով գաղափարական դիվերսիայի հնարքներից՝ օտարերկրյա գործակալը ձգտում է շարքից հանել գրող-մարտիկին՝ տեղի թերթի միջոցով կազմակերպելով նրա հետապնդումը։ Սակայն քանի որ գրողի տոկունությունը սասանել չի հաջողվում, թշնամիները փորձում են սպանել Գարմաշին։ Նրանց նենգ ծրագրերն իրագործելուն խանգարում է խորհրդային մարդկանց զգոնությունը։ Հիմնական դրամատիկ կոլիզիային զուգահեռ ֆիլմում ծավալվում է ուսանող-բանաստեղծ Ռոստիսլավ Դանչենկոյի սյուժետային գիծը, որին թշնամիները փորձում են ներքաշել հանցավոր գործունեության մեջ։
Ֆիլմի հիմքում դրված է ուկրաինացի գրող և հրապարակախոս  Յարոսլավ Գալանի (1902-1949) կյանքի իրական պատմությունը, որն անզիջում պայքարում է ազգայնականների և կղերական-ունիատների հետ։ 1949 թվականին նա գազանաբար սպանվել է Լվովի իր բնակարանում՝ օունովական ազգայնականների կողմից։ Ֆիլմում, խորհրդային արվեստում այդ տարիներին իշխած անկոնֆլիկտայնության տեսության համաձայն, հերոսը կենդանի է մնում։


== Դերերում ==
Սերգեյ Բոնդարչուկ – Ալեքսանդր Գարմաշ, գրող
Լիդիա Սմիրնովա – Աննա Դաշենկո
Օլգա Ժիզնևա – Եվդոկիա Գարմաշ
Ելենա Գոգոլևա – Մարիա Բանտիշ
Նիկոլայ Պլոտնիկով – Վսեվոլոդ Յարչուկ, համալսարանի դոցենտ
Ալեքսանդր Խվիլյա – Լեոնիդ Կորշուն, համալսարանի ռեկտոր
Վալենտինա Ուշակովա – Գալինա Կորշուն, կոմկազմակերպիչ
Վյաչեսլավ Տիխոնով – բանաստեղծ-ուսանող
Նիկոլայ Կրյուչկով – Ռոդիոն Եգորով, ավտովարորդ
Վերա Օռլովա – Գլաշա, տնային աշխատող
Բորիս Տենին – Մարյան Մաքսիմովիչ, քննիչ
Յուրի Լավրով – Նիկոլայ Վոլսկի, ռեզիդենտ
Լավրենտի Մասոխա – Ֆեոդոր Բոյկո
Գեորգի Յումատով – ուսանող
Լեոնիդ Պարխոմենկո – պետանվտանգության աշխատակից (լուսագրերում նշված չէ)


== Ծանոթագրություններ ==


== Արտաքն հղումներ ==
«Այս մասին մոռանալ չի կարելի»(անգլ.) ֆիլմը Internet Movie Database կայքում
Կոմսոմոլսկոե (ավան, Մալովիսկայի շրջան)

Անվան այլ կիրառումների համար տե՛ս՝ ԿոմսոմոլսկոեԿոմսոմոլսկոե (ուկրաիներեն՝ Комсомольське), ավան Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Կոմսոմոլսկոե ավանում բնակվում էր 254 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սլոբոդա (գյուղ, Սլոբոդսկոե գյուղական բնակավայր)

Անվան այլ կիրառումների համար տե՛ս՝ ՍլոբոդաՍլոբոդա (ռուս.՝ Слобода), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 105 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիստր

Սիստր (հին հունարեն՝ σεῖστρον, լատ.՝ sistrum),  հարվածային երաժշտական գործիք առանց որոշակի հնչեղության։ Պատրաստված մետաղյա թիթեղից երկարավուն կռած կամ էլ բռնակով, ավելի նեղ մասով, որին ամրացված է բռնակը։ Ոչ մեծ բացվածքի անցքերով անցեն կացված   մետաղական տարբեր մեծության ձողիկներ, որոնց ծայրերը թեքվում են դառնում կեռիկներ։ Կեռերը հագցված են մետաղական ձողավոր ափսեյի մեջ և զանգերը սեղմվում են և թափահարելիս ձայն են հանում։ Հին Եգիպտոսում սիստրը օգտագործել են ծիսական արարողությունների  և այլ տոնակատարությունների ժամանակ, հարմարացվել է Իսիդայի պաշտամունքին։
Սիստրի վերին մասում  սովորաբար պատկերված է եղել կատու մարդկային դեմքով, իսկ բռնակի վրա պատկերված է Խատխորը և աստվածուհի-կատու Բաստետը։ Հսկայական մեծ սիստր դրված է եղել Խատխորի սրբավայրում` իր Դենդերա Հին Եգիպտոսի տաճարում (եգիպտերեն` Նուն-տա-նեչերտ)։
Հին Եգիպտոսից անցել է Շումեր, Հին Հունաստան, իսկ ավելի ուշ Հին Հռոմ։
Պլուտարքոսը  («Իսիդայի և Օսիրիսի մասին») սիստրին վերագրել է կախարդական դեր`սիստրի միջոցով վախեցրել և պատկերել են Տիֆոնին  (Սեթ)։
Մինչև XX դարի սկիզբը հանդիպել է Եգիպտոսում և Եթովպիայում։ Ինչպես  մշակութային գործիք պահպանվում է եթովպիական եկեղեցում։
Ակադեմիական երաժշտության մեջ պատահական են օգտագործում, մյուս չխչխկան գործիքների հետ միասին, (օրինակ` Սևիլյան սափրիչ օպերայում)։


== Պատկերասրահ ==

		
		
		
		
		


== Ծանոթագրություններ ==
Սիրանես

Սիրանես (ծննդյան և մահվան թվականները անհայտ են), միջնադարյան հայ ճարտարապետ։ Ապրել և ստեղծագործել է 13-րդ դար Վայոց ձորում։ Արատեսի վանքի գավիթը (1265, ճարտարապետ Սիրանես։ Ըստ պահպանված արձանագրությունների կառուցել է Արատեսի վանքի խաչվող կամարներով գավիթը (1265), Տարսայիճ Օրբելյանի պատվերով՝ Սմբատ Օրբելյանի դամբարանը (1275, հետագայում՝ Օրբելյանների տապանատուն) Նորավանքում, որի հորինվածքը հայկական նույնատիպ շինությունների համար բացառիկ է. այն միանավ թաղածածկ եկեղեցի է, բեմի խորանով, որը կոչվել է Սուրբ Գրիգոր։ Կատարած աշխատանքների համար Սիրանեսը, որպես ժառանգական սեփականություն Հալիձոր գյուղի մոտ (այժմ՝ Գորիսի շրջանում) ստացել է մեծ կալվածք և 500 արծաթ (արձանագրությունը Տարսայիճ Օրբելյանի անունից և ստորագրությամբ, պահպանվել է Սուրբ Գրիգորի հյուսիսային պատին դրսից, քիվի տակ)։ Սիրանեսի ձեռակերտն է նաև Հալիձոր գյուղի մոտ գտնվող խաչքարը՝ կանգնեցված իր և եղբոր՝ Հզարմելի կողմից՝ ծնողների գերեզմանի վրա։ Սիրանեսը միակ միջնադարյան հայ ճարտարապետն է, որի տոհմագրական տեղեկությունները, վարձատրման չափը հայտնի են, նա կենդանության օրոք արժանացել է նյութական ու բարոյական բարձր գնահատանքի (պատվիրատուների կողմից նրան նվիրված արձանագրություններ են գրվել ու կալվածագրով հատուկ հուշակոթող կանգնեցվել մեկենասի ստորագրությամբ)։ Սիրանեսը հավանաբար եղել է Օրբելյանների գլխավոր ճարտարապետը և բացի վերը նշվածից, հեղինակ է Օրբելյանների իշխանական տան տիրույթներում կառուցված այլ շինությունների։
1976

1976 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1976 թվականն է, 
XX դարի 76-րդ տարին։


== Դեպքեր ==
Հունվար 13 - Երվանդ Քոչարին շնորվեց Խորհրդային Միության ժողովրդական նկարչի կոչում։
Փետրվարի 4 - 15 - Ավստրիական Ինսբրուգը երկրորդ անգամ դառնում է Ձմեռային Օլիմպիական խաղերի մայրաքաղաք։
Ապրիլի 27-ից 29 տեղի է ունեցել ՀԳՄ 7-րդ համագումարը։


== Ծնունդներ ==
Ապրիլի 4 - Աննա Լենա Լաուրեն, ֆինն լրագրողուհի և ծագումով շվեդ գրող, շվեդալեզու  «Hufvudstadsbladet» և «Svenska Dagbladet» թերթերի մոսկովյան թղթակից
Հունիսի 18 - Մաքսիմ Գալկին, ռուս կատակերգու, հումորիստ, հաղորդավար, կինոդերասան և երգի
Ալեքսանդր Լապշին, ռուս-հրեական ծագմամբ հայտնի ճանապարհորդ, բլոգեր։
Փետրվարի 29 - Արթուր Ջանիբեկյան, հայ պրոդյուսեր
Մարտի 8 - Սերգեյ Չետկովիչ, չեռնոգորացի փոփ երգիչ
Մարտի 8 - Ֆրեդի Պրինց Կրտսեր, ամերիկացի դերասան, պրոդյուսեր, սցենարիստ
Մարտի 14 - Դենիել Գիլլիս, կանադացի դերասան
Մարտի 18 - Ջիովաննա Անտոնելլի, թատրոնի և կինոյի բրազիլացի դերասան, մոդել, հաղորդավար և պրոդյուսեր
Ապրիլի 1 - Կլարենս Զեեդորֆ, հոլանդացի նախկին կիսապաշտպան, ֆուտբոլային մարզիչ
Ապրիլի 5 - Ֆեռնանդո Մորիենտես, իսպանացի ֆուտբոլիստ, հարձակվող
Հունիսի 17 - Պյոտր Սվիդլեր, ռուս շախմատիստ, գրոսմայստեր (1994)
Հուլիս 23 - Ջուդիտ Պոլգար, հունգարացի շախմատիստուհի
Օգոստոսի 18 - Վադիմ Զվյագինցև, ռուս շախմատիստ, գրոսմայստեր (1994)
Սեպտեմբերի 25 - Չանսի Բիլապս, ամերիկացի պրոֆեսիոնալ բասկետբոլիստ
Սեպտեմբերի 27 - ծնվել է իտալացի հանրահայտ ֆուտբոլիստ, Ռոմա ֆուտբոլային ակումբի ավագ և խորհրդանիշ Ֆրանչեսկո Տոտտին։
Դեկտեմբերի 2 - Վլադիմիր Յանոչկո, Սլովակ ֆուտբոլիստ, կիսապաշտպան


== Մահեր ==
Փետրվարի 8 - Ալբերտ Խաչատուրով, խորհրդային, ուզբեկ, թատերական ռեժիսոր, կինոռեժիսոր, սցենարիստ, Ուզբեկական ԽՍՀ արվեստի վաստակավոր գործիչ (1957)։
Փետրվարի 29 - Ռաֆայել Նանուշյան, հայ գծանկարիչ
Ապրիլի 26 - Անդրեյ Գրեչկո, խորհրֆային ռազմական գործիչ, Խորհրդային Միության մարշալ (1955), Խորհրդային Միության կրկնակի հերոս (1958, 1973)
Մայիսի 11 - Ալվար Աալտո, ֆինն ճարտարապետ, դիզայներ (ծ. 1898):
Օգոստոսի 2 - Ֆրից Լանգ, գերմանացի ռեժիսոր, սցենարիստ, համր կինոյի մեծագույն վարպետ (ծ. 1890)
Օգոստոսի 11 - Միքայել Մանուկյան, հայ խորհրդային մեխանիկոս։
Սեպտեմբերի 27 - Արտավազդ Մխիթարյան, հայ խորհրդային մեխանիկոս։
Վերներ Հայզենբերգ - գերմանացի ֆիզիկոս, քվանտային մեխանիկայի հիմնադիրներից, Նոբելյան մրցանակակիր (ծ. 1901)
Ալեքսեյ Սվիրին, ռուս խորհրդային արվեստաբան
Արմեն Օհանյան - հայ պարուհի, դերասանուհի, գրող, թարգմանչուհի, գրականագետ (ծ. 1887)
Սան Վիտո Կիետինո

Սան Վիտո Կիետինո (իտալերեն՝  San Vito Chietino), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 4919 մարդ։ Խտությունը՝ 306 մարդ/կմ²։ Տարածքը՝ 16 կմ²։ Փոստային ինդեքս 66038։ Հեռախոսային կոդ՝ (+39) 0872։
Բնակավայրի հովանավորը Սուրբ Սան Վիտոն է։ Տոնը նշվում է անեն տարի հունիսի 15-ին։


== Արտաքին հղումներ ==
http://www.comune.sanvitochietino.ch.it Archived 2022-03-07 at the Wayback Machine.


== Ծանոթագրություններ ==
Նովի Եգորլիկ

Նովի Եգորլիկ (ռուս.՝ Новый Егорлык), գյուղ Ռուսաստանի Ռոստովի մարզի Սալսկի շրջանում։ Նովոեգորլիկսկի գյուղական համայնքի վարչական կենտրոնն է։
2002 թվականի տվյալներով բնակչությունը կազմում է 3745 մարդ։
Մագոմեդ Միտրիշև

Մագոմեդ Աբույազիդովիչ Միտրիշև (ռուս.՝ Магоме́д Абуязи́дович Митри́шев, սեպտեմբերի 10, 1992(1992-09-10), Գրոզնի, Ռուսաստան), չեչեն ֆուտբոլիստ, «Ախմատ» ակումբի հարձակվող։


== Կարիերա ==


=== Ակումբային ===
Մագոմեդը ծնվել է Գրոզնի քաղաքում, ազգությամբ չեչեն է։ Մանուկ հասակում ընտանիքի հետ տեղափոխվել է Նալչիկ, որտեղ էլ սկսել է իր առաջին քայլերը ֆուտբոլում։ 2009 թվականին ընդգրկվել է Նալչիկի «Սպարտակ» ակումբի երտասարդական թիմում։ Հաջորդ մրցաշրջանում ընդգրկվել է հիմնական թիմում, որի կազմում իր նորամուտը կատարել է 2010 թվականի նոյեմբերի 28-ին՝ Պրեմիեր Լիգայի վերջին փուլի՝ «Անժիի» դեմ խաղի 71-րդ րոպեին փոխարինելով Արսեն Գոշոկովին և մեկ րոպե հետո աչքի է ընկել գոլով։ Դրանից առաջ դա հաջողվել էր Մոսկվայի «Լոկոմոտիվի» կիսապաշտպան՝ Իվան Ստարկովին, որը 2016 թվականի մարտին, փոխարինման դուրս գալով «Լուչ Էներգիա» ակումբի դեմ արտագնա խաղում, առաջին իսկ հարվածով գնդակն ուղարկել է հակառակորդի դարպասը։ 2012 թվականին Մագոմեդը տեղափոխվել է Գրոզնիի «Տերեկ» ակումբ։ Նոր ակումբի կազմում իր առաջին գոլը խփել է «Ռուբին» ակումբի դեմ խաղում՝ դրանով հաղթանակ բերելով իր թիմին։


=== Հավաքականի կազմում ===
Մագոմեդը հանդես է եկել Ռուսաստանի մինչև 19 և 21 տարեկանների հավաքականների կազմում։


== Ելույթների վիճակագրություն ==


== Ծանոթագրություններ ==


== Արտաքին հումներ ==
Ֆուտբոլիստի էջը Sportbox.ru կայքում
Ֆուտբոլիստի էջը Sports.ru կայքում
Պրոֆիլը transfermarkt.com կայքում(անգլ.)
Ֆուտբոլիստի էջը Газета.Ru կայքում (ռուս.)
Անդրեյ Կիրիլենկո (այլ կիրառումներ)

Անդրեյ Կիրիլենկո, կարող է վերաբերել՝

Անդրեյ Կիրիլենկո - ռուս բասկետբոլիստ, թեթև հարձակվող
Անդրեյ Կիրիլենկո - խորհրդային պետական, կուսակցական գործիչ, սոցիալիստական աշխատանքի կրկնակի հերոս
Մուհամմեդ Նագիբ

Մուհամմեդ Նագիբ (արաբ․՝ محمد نجيب‎‎, փետրվարի 20, 1901(1901-02-20), Խարթում, Սուդան - օգոստոսի 28, 1984(1984-08-28), Եգիպտոս), եգիպտացի զինվորական և պետական գործիչ, Հուլիսյան հեղափոխությունից  (1952) հետո Եգիպտոսի Հանրապետության առաջին նախագահ։


== Կենսագրություն ==

Մուհամմեդ Նագիբը ծնվել է զինվորականի ընտանիքում։ Սովորել է Խարտումի Գորդոն քոլեջում, այնուհետև սովորել է Եգիպտոսի զինվորական ակադեմիայում։ 1918 թվականին ստացել է լեյտենանտի պաշտոն և սկսել է զիվորական ծառայությունը Սուդանում։ 20-ականների սկզբին նա Խարթումից տեղափոխվել է Կահիրե, որտեղ սկսել է աշխատել թիկնապահ, իսկ հետո ծառայության է մտել բանակում։ 1923-ին անդամագրվել է «Սպիտակ պաստառ» ազգայնական կազմակերպությանը։ 1929 թվականին դարձել է քաղաքական տնտեսագիտության մագիստրոս, 1931 թվականին՝ իրավագիտության մագիստրոս։ 1938 թվականից սովորել է քոլեջի գլխավոր շտաբում, որից հետո մարզվել է բրիտանական զորքերում։ 1940 թվականից աշխատել է Գենշտաբում։ Նա ստեղծել է բավականին հաջող ռազմական կարիերա՝ 1940 թվականին դառնալով եգիպտական առավել բարձրաստիճան զինվորականներից մեկը։ Այնուամենայնիվ նա չի արժանացել թագավորի քաղաքական վստահությանը և երկու անգամ փորձել է հրաժարական տալ։ Երկու անգամ էլ թագավորը չի բավարարել նրա խնդրանքը։ 1944 թվականին նշանակվել է Սինայի նահանգապետի տեղակալ, 1944-1945 թվականներին՝ նահանգապետ Արևելյան անապատում, 1947 թվականին՝ 10-րդ հետևակային բրիգադի հրամանատար։ 1948 թվականին մասնակցել է Արաբա-իսրայելական պատերազմին (1948-1949) Իսրայելում։ 1948 թվականից գեներալ-մայոր է։ 1949 թվականին սահմանապահ զորքերի հրամանատար, 1951 թվականին՝ ցամաքային զորքերի հրամանատար։
1949 թվականի ամռանը նա գաղտնի միացել է «Ազատ սպաներ» շարժմանը, որը թագավորի ընդդիմության հենքն էր։ Միևնույն ժամանակ Մուհամմեդ Նագիբը մոտ է եղել «Մուսուլման եղբայրներ» շարժմանը։
1952 թվականի հուլիսի 23-ին Գամալ Աբդել Նասերի և Անվար Սադաթի հետ միասին Նագիբը ռազմական հեղաշրջում է կատարել Եգիպտոսում, որը հայտնի էր որպես Հուլիսյան հեղափոխություն։
1952 թվականի սեպտեմբերին նա գլխավորել է Եգիպտոսի թագավորության կառավարությունը։
1953 թվականի հունիսի 18-ին Նագիբը Եգիպտոսում դարձել է առաջին նախագահը։
Սակայն իշխանության գալուց անմիջապես հետո սկսվել են վեճերը Եգիպտոսի նոր կուրսի շուրջ, որի արդյունքում արդեն 1954 թվականին, հեղափոխական առաջնորդության խորհրդի որոշմամբ, Նագիբին հեռացվել է իր պաշտոնից։ Մասնավորապես, Նասերը նրան մեղադրել է բռնապետական հավակնությունների մեջ։
Մինչ 1973 թվականը նա ապրում էր տնային կալանքի տակ։
Մահացել է 1984 թվականի օգոստոսի 29-ին։


== Ծանոթագրություններ ==


== Գրականություն ==
Goldschmidt A. Biographical dictionary of modern Egypt / Lynne Rienner Publishers, 2000 — p.  150—251.
Ծերեթելիներ

Ծերեթելիներ (վրաց.՝ წერეთელი), միջնադարյան վրացական ազնվականական տոհմ։ Ծերեթելիների տոհմի մի շարք ներկայացուցիչներ եղել են հայտնի գրողներ, քաղաքական գործիչներ, գիտնականներ և արվեստագետներ։


== Պատմություն ==
Ըստ ավանդույթի՝ Ծերեթելիները սկզբնական շրջանում իշխել են Դաղստանում, իսկ մեկ այլ աղբյուրի համաձայն՝ Օսիայում։ Վախենալով Լենկթեմուրի կողմից տարածաշրջանի դեռահաս իսլամացումից Ծերեթելիները տեղափոխվել են Չերքեզիա, որտեղից էլ 1395 թվականին քրիստոնյա Վրաստան։
Այդ ժամանակ Իմերեթի իշխող թագավոր Կոնստանտին II-ը Ծերեթելիների առաջնորդին տվեց թավադիի ազնվականական տիտղոս և վերջիններիս կալվածքներ հանձնեց Սաչխերեում։ Իմերեթում նրանք սկսեցին անվանվել Ծերեթելի-Սածերեթլոներ։
Ծերեթելիները ամուսնական կապվերով կապվեցին իշխող Բագրատիոնիների հետ։  1736 թվականին արքայազն Դավիթ Ծերեթելին ամուսնացավ Իմերեթի թագավոր Ալեքսանդր V-ի քրոջ հետ։
Քարթլիի թագավոր Վախթանգ VI-ի օրոք՝ 1724 թվականին, Ծերեթելիների մի ճյուղ հաստատվեց նաև Ռուսական կայսրությունում։ Այնտեղ նրանք հայտնի դարձան Ծերեթելով անվանումով։ Հետագայում նրանք վերջնականապես լքեցին Վրաստանը և ձուլվեցին ռուս ազնվականներին։


== Տե՛ս նաև ==
Մուխրանիներ
Վրաց Բագրատունիների թագավորություն


== Ծանոթագրություններ ==
Մոնտել (Արյեժի գավառ)

Մոնտել (ֆր.՝ Montels), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լա Բաստիդ դե Սերու կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09203։


== Բնակչություն ==
Համայնքի բնակչությունը 2008 թվականին կազմում էր 154 մարդ։


== Տնտեսություն ==
2007 թվականի տվյալներով 99 աշխատունակ տարիքի մարդկանցից (15-64 տարեկան) 71-ը տնտեսապես ակտիվ էին, 28-ը անգործունակ (ակտիվության ցուցանիշը 71,7 %, 1999 թվականին եղել է՝ 76,4 %)։ 71 աշխատունակ բնակիչներից 65-ը աշխատում էին (32 տղամարդ և 33 կին), անաշխատանք էին 6-ը (1 տղամարդ և 5 կին)։ 28 անգործունակ մարդկանցից 10-ը աշակերտներ կամ ուսանողներ են, 12-ը թոշակառու, 6-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մոնտել» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-16 
«Մոնտել» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Կոպոդիմոնտե

Կոպոդիմոնտե ( իտալերեն՝ Capodimonte), վարչաշրջան Իտալիայում, գտնվում է Լացիո մարզի Վիտերբո գավառում։
Բնակչությունը 1686 մարդ (ըստ 2001 թվականի տվյալների), բնակչության խտությունը կազմում է 7,53 մարդ/կմ²։ Տարածքը կազմում է 61,25 կմ²։ Փոստային ինդեքս՝ 01010։ Հեռախոսային կոդ՝ 0761։
Բնակչության հովանավորը համարվում է Սեբաստիանը (San Sebastiano)։ Ամեն տարի հունվարի 20-ին նշվում է այդ տոնը։


== Ծանոթագրություններ ==
Շարուքար (այլ կիրառումներ)

Շարուքար անվանումը կարող է վերաբերել.

Շարուքար, լեռնագագաթ Հայաստանի Սյունիքի մարզում, Մեղրու լեռների արևելյան ճյուղավորություններում,
Շարուքար, լեռնագագաթ Հայաստանի Տավուշի մարզում, Իջևանի լեռնահամակարգում (Կայենի լեռնաշղթա)։
Աչլիկուլ (գյուղ, Կրասնոարմեյսկի շրջան)

Աչլիկուլ (ռուս.՝ Ачликуль), գյուղ Ռուսաստանի Չելյաբինսկի մարզի Կրասնոարմեյսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դան Դեշլիու

Դան Դեշլիու (օգոստոսի 31, 1927(1927-08-31), հուլիսի 31, 1927(1927-07-31) կամ 1927, Բուխարեստ, Ռումինիա - սեպտեմբերի 4, 1992(1992-09-04), Neptun, Մանգալիա, Constanța County, Ռումինիա), ռումինացի բանաստեղծ, թարգմանիչ։ Ծագումով հայ։
Ճանաչվել է «Սրտի շեփորներ» (1949), «Լազրը Ռուսկայից» (1949, արժանացել է պետական մրցանակի) ժողովածուներով։ «Ավերակի երգը» (1957), «Ծառի շրջանակը» (1969) գրքերը տոգորված են հեղափոխական պայքարի ոգով։ Գրել է նաև ֆոլկլորային բնույթի էպիկական պոեմներ։ Վիկտոր Տուլբուբեի հետ ռումիներեն է թարգմանել «Նահապետ Քուչակի տաղերը» ժողովածուն (1963)։ Դեշլիուի մի շարք բանաստեղծություններ թարգմանվել են հայերեն, տպագրվել «Ռումինական քնար» (1964) ժողովածուում։


== Ծանոթագրություններ ==
Ջոն Թուրթուրո

Ջոն Մայքլ Թուրթուրո (անգլ.՝ John Michael Turturro, փետրվարի 28, 1957(1957-02-28), Բրուքլին, Նյու Յորք, Նյու Յորք, ԱՄՆ), ծագումով իտալացի ամերիկյան դերասան, խաղացել է 85-ից ավելի ֆիլմերում, 5-ական ֆիլմերի ռեժիսոր և սցենարի հեղինակ։
Մարմնավորելով հիմնականում անհանգիստ և նյարդային կերպարների՝ Ջոն Թուրթուրոն արտհաուս ժանրի ֆիլմերի երկրպագուների սիրելի դերասաններից մեկն է։ Ակտիվորեն համագործակցել է ռեժիսոր Սպայք Լիի հետ՝ նկարահանվելով նրա «Արա՛ ինչպես հարկն է», «Clockers», «№ 6 աղջիկը», «Սեմի արյունոտ ամառը» ֆիլմերում։ Ինչպես նաև 1990-ական թվականներից նկարահանվել է Կոեն եղբայրների ֆիլմերում՝ «Միլլերի խաչմերուկը», «Բարթոն Ֆինք», «Մեծ Լեբովսկի», «Որտե՞ղ ես, եղբա՛յր»։ 2000-ական թվականներին Թուրթուրոն մասնակցեց հաջող կոմերցիոն նախագծի 3 մասերում՝ «Տրանսֆորմերները», «Տրանսֆորմերներ։ Ֆոլլենների Վրեժը»», «Տրանսֆորմերներ․ Լուսնի մութ կողմը»։
Որպես ռեժիսոր նկարահանել է 4 ֆիլմ, ինչպես նաև եղել է 3 գեղարվեստական և 1 փաստագրական ֆիլմերի պրոդյուսեր։


== Կենսագրություն ==


=== Մանկություն ===
Ջոն Թուրթուրոն ծնվել է 1957 թվականի փետրվարի 28-ին Նյու Յորքի Բրուքլին թաղամասում՝ շինարար-հյուսն Նիկոլաս Թուրթուրոյի և ջազային երգչուհի Քեթրինի ընտանիքում։ Ջոնի մայրը սիցիլիացի է՝ Արագոնա քաղաքից, իսկ հայրը 6 տարեկանում ընտանիքի հետ իտալական Ջովինացո քաղաքից արտագաղթել է ԱՄՆ։ Ջոնը մեծացել է իր 2 եղբայրների՝ Ռալֆի և Նիկոլասի հետ, որը նույնպես դերասան է։ 6 տարեկանում ընտանիքի հետ տեղափոխվում է Քուինս՝ Նյու Յորքի մեկ այլ թաղամաս։
Մեծացել է բոքս պարապելով և հեռուստացույցով հին ֆիլմեր դիտելով։ Նրան ոգեշնչում էին Քիրք Դուգլասը, Բերտ Լանկաստերը և Զորոն։ Թուրթուրոների տանը միշտ հնչում էր մոր երգերի ձայնը և Սիցիլիայի մասին հոր պատմությունները․ այս մթնոլորտում Ջոնի մոտ զարգացավ նմանակելու ձիրքը։ Նա նմանակում էր Ջեյմս Բոնդին և Էդվարդ Ռոբինսոնին, ինչպես նաև համարներ էր գրում, որոնք ներկայացնում էր հարևանների խնջույքներին։
Թուրթուրոն ավարտելով դպրոցը՝ ընդունվում է Նյու Յորք նահանգային համալսարանի դերասանական ֆակուլտետը, որն ավարտելուց հետո դերասանական վարպետության աստիճան է ստանում Ելի համալսարանում։ Սակայն դերասանի համար դժվար էր աշխատանք գտնելը, այդ պատճառով վաստակում էր բարմեն կամ հոր հետ Նյու Յորքի շինարարություններից մեկում աշխատելով։


== Ծանոթագրություններ ==
Բեյ

Բեյ, բիյ, թյուրքական տիտղոս և կոչում, որը ունի, ինչպես վարչական, այնպես էլ զինվորական կիրառելիություն։ Բեյ բառը ծագել է թյուրքերեն bək բառից, որը թարգմանաբար նշանակում է առաջնորդ։ Սկզբնական տարբերակում ունեցել է ցեղի կազմում ցածր առաջնորդի իմաստ, որի ղեկավարը խանն էր։ Զինվորական գրականության մեջ բեյ օգտագործվել է որպես դասակի հրամանատարին համարժեք կոչում։ Հին թյուրքական վարչական հիերարխիայի մեջ այն երկրորդն էր իր ավագությամբ՝ խանից հետո։
Սովորաբար թյուրքական լեզուներում, այս տիտղոսը անմիջական կապ և համընդհանրություն ունի այնպիսի տերմինների հետ, որոնք ընտանեկան կապեր են արտահայտում՝ հայր, ամուսին, ընտանիքի գլուխ։ Ավելի ուշ ժամանակներում թյուրքական լեզուներում կար «Բեյլերբեյ» կոչումը, որը մատնանշում էր վարչական ղեկավարին։
Օսմանյան կայսրությունում կոչումների հերթականությունը այսպիսին էր՝ Փաշա, Բեյ, Աղա, Էֆենդի։ Բեյ որպես անհատականացված կոչում կարող էին օգտագործել Մոլդովայի, Վալախիայի, Թունիսի, Սամոս կղզու ազնվականները։
Ժամանակակից Թուրքիայում, ինչպես նաև Ղրիմի թաթարների մոտ բեյը արտահայտում է հարգանքի իմաստ, որով դիմում են ղեկավարներին, օրինակ՝ Օմեր բեյ, որը թարգմանվում է որպես պարոն Օմեր։ Ներկայումս բեյը բավականին տարածված կոչում և տիտղոս է։
Կումիկների, կարաչայների, բալկարցիների մոտ առավել կիրառական է բիյ կոչումը, որը դարձյալ թարգմանվում էորպես իշխան, իսկ Ուլլու բիյը՝ ավագ իշխան։
Ղազախների, ղրղզների թուրքմենների և ուզբեկների մոտ նույնպես կիրառվում է բիյ կոչումը։


== Տես նաև ==
Բեկ


== Արտաքին հղումներ ==
"Bey" Archived 2005-11-20 at the Wayback Machine. at Encyclopaedia of the Orient.


== Ծանոթագրություններ ==
Մուհու (Էստոնիայի շրջան)

Անվան այլ կիրառումների համար տե՛ս՝ Մուհու (այլ կիրառումներ)Մուհու շրջան (էստ․՝ Muhu vald), շրջան Էստոնիայի Սաարեմաա նահանգում։ Շրջանի կենտրոնն է Լիիվա գյուղը։


== Բնակչություն ==
2010 թվականի տվյալներով շրջանում բնակվում էին 2169 մարդ։ Բնակչության խտությունը շրջանում կազմում էր 10,53 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Վազիան (Չոխատաուրի շրջան)

Վազիան (վրաց.՝ ვაზიანი), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 150 մետր բարձրության վրա։ Շրջկենտրոն Չոխատաուրից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 257 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Կլետսկայայի շրջան

Կլետսկայայի շրջան (ռուս.՝ Клетский муниципальный район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1928 թվականին։ Վարչական կենտրոնը՝ Կլետսկայա։


== Աշխարհագրություն ==
Շրջանի տարածքի մակերեսը կազմում է 3580 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18797 մարդ։ Բնակչության խտությունը կազմում էր 5,25 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կոնֆլիկտի գոտի (ֆիլմ)

«Կոնֆլիկտի գոտի» կամ Զբոսանք Ղարաբաղում 2», վրացական լիամետրաժ ռազմական ֆիլմ, որը նվիրված է Խորհրդային Սոցիալիստական Հանրապետությունների Միության անկմանը և Ղարաբաղյան շարժմանը։


== Սյուժե ==
Ֆիլմն ընդհանուր հիմնված է իրական պատմության վրա, որը տեղի է ունեցել 20-րդ դարի 90-ական թվականներին Վրաստանում։ 
Պատմության դեպքերը և իրադարձությունները հիմնված են իրական փաստերի վրա, որոնք տեղի են ունեցել 90-ական թվականներին։ ԽՍՀՄ-ի փլուզումից հետո Կովկասում սկսվեցին տարածքային և էթնիկական հակասություններ, որոնք ծաղկուն երկիրը դարձնում էին ազգամիջյան կոնֆլիկտների ծխացող գոտու։
Ֆիլմի գլխավոր հերոսներից հասարակ թիֆլիսեցի Գոգլիկոն և Սուխումից դիպուկահար Սպարտակը ճակատագրի բերումով ուղեկիցներ են դառնում դեպի Լեռնային Ղարաբաղ ճանապարհին։ Չնայած մեկին առաջնորդում էր թղթախաղում պարտված գումարները վերադարձնելը, իսկ մյուսին՝ կենդանի մնալու համար հրամանատարի հրամանը կատարելը, նրանք ստիպված են մնալ իրար հետ և գործել համատեղ։ Իրարից տարբերվող երկու մարդկանց ճակատագրերը հատվում են այս «կոնֆլիկտի գոտում», որն ընդմիշտ փոխեց նրանց ճակատագրերը։


== Դերերում ==
Նուցա Կուխիանիձե
Զուրաբ Ղիփշիձե
Զուրա Ինգորողվա
Նինո Բադուրաշվիլի
Լևան Դաբորջգինիձե
Գիորգի Ղոփշիձե
Նատո Մուրվանիձե
Դավիթ Դվալիշվիլի
Իա Սուխիտաշվիլի
Էկա Անդրոնիկաշվիլի
Փազուլի Մամեդով
Իլգոր Ջախանգիրով


== Ծանոթագրություններ ==